અમદાવાદ: અમદાવાદ ઝોનની ફી નિર્ધારણ કમિટીની રચના થયા પછી અનેક બેઠકો મળી હોવા છતાં હજી સુધી સમિતિ દ્વારા ફી વધારો માગતી એક પણ શાળાની ફી નિર્ધારણ થઈ નથી. ઊંચી ફી વસૂલવા અંગેના વાલીઓના હોબાળા પછી રચાયેલી કમિટી દ્વારા ફી વધારો માગતી ૨૫૨ શાળાનું હિયરિંગ કરાયું હતું. પરંતુ કમિટીમાં નક્કી થયેલા ધારા ધોરણ મુજબના દસ્તાવેજી પુરાવા પૂરતા પ્રમાણમાં એક પણ શાળાએ રજૂ નહીં કરવાના કારણે કમિટી સમક્ષ થયેલી ૨૫૨ શાળાઓની દરખાસ્ત પર હવે કમિટી દ્વારા ૧૫ જુલાઈ બાદ ફરી સુનાવણીનો બીજો તબક્કો શરૂ થશે. જેમાં કમિટીએ દર્શાવેલા અથવા શાળા સંચાલકો બાકી રાખેલા આધાર પુરાવા રજૂ કરવા પડશે.